Mercedes-Benz W168

Το **Mercedes-Benz W168** (γνωστό ως **Mercedes-Benz A-Class**) ήταν ένα πολυμορφικό αυτοκίνητο πόλης, που παρήχθη από τη γερμανική αυτοκινητοβιομηχανία Mercedes-Benz, στα εργοστάσια στο Rastatt (Γερμανία) και το Juiz de Fora (Βραζιλία) από τις 18 Οκτωβρίου 1997 έως τον Σεπτέμβριο του 2004. 

Ήταν πρώτο το αυτοκίνητο με εμπρός κίνηση της Mercedes, η πρώτη γενιά που εισήγαγε την ονομασία A-Class και σημείωσε μεγάλη επιτυχία, παρά τις αρχικές ανησυχίες διεθνώς που δημιουργήθηκαν μετά την ανατροπή μιας A-Class στο «τεστ του ταράνδου» στη Σουηδία στις 21 Οκτωβρίου 1997, για τις οποίες όμως η Mercedes-Benz προέβη σε μαζική ανάκληση και επιδιόρθωση όλων των έως τότε W168. Τον Μάρτιο του 2001, ταυτόχρονα με μια ελαφρά ανανέωση, προστέθηκε στην παλέτα του μοντέλου και μία βελτιωμένη και πολυτελέστερη έκδοση της A-Class W168, με μακρύτερο μεταξόνιο, υπό τον κωδικό **V168**. Τελικώς και οι δύο εκδοχές αντικαταστάθηκαν τον Σεπτέμβριο του 2004 από την A-Class W169.

Συνολικά κατασκευάστηκαν 1,1 εκατομμύριο αντίτυπα σειράς W168/V168 στα 7 χρόνια παραγωγής του μοντέλου.

## Εισαγωγή
thumb|left|Το σαλόνι ενός W168 με αυτόματο κιβώτιο.

Η διαρκής αύξηση τον πωλήσεων στα αυτοκίνητα μεσαίας και μικρής κατηγορίας σε παγκόσμια κλίμακα, ανάγκασαν τελικώς την Mercedes-Benz, εκτός από την «Σειρά C» να κατασκευάσει και μία μικρότερη «Σειρά A». Μάλιστα οι πρώτες πειραματικές παρουσιάσεις αντίστοιχων πρωτότυπων μοντέλων είχαν αρχίσει ήδη από το 1982, αλλά η τελική εκδοχή που έλαβε το πράσινο φως για παραγωγή σχεδιάστηκε μόλις το 1994, από τον Steve Mattin, και το πρώτο πλήρες πρωτότυπο παρουσιάστηκε τον Αύγουστο του 1994. Να σημειωθεί ότι ο ίδιος μεταξύ του 1989 και του 1991 είχε διαμορφώσει το ντιζάιν και της E-Class W210 που εισήχθη το 1995, ενώ επίσης το 1995, αμέσως μετά την A-Class W168, σχεδίασε και την S-Class W220 που εισήχθη το 1998 (και μάλιστα είχε μια ομοιότητα στη σχεδιαστική φιλοσοφία των μπροστινών και πίσω φώτων της A-Class W168). Η επίσημη παρουσίαση του μοντέλου παραγωγής A-Class W168 έλαβε χώρα τον Σεπτέμβριο του 1997 στο Σαλόνι Αυτοκινήτου της Φρανκφούρτης.

Η μαζική παραγωγή της A-Class πρώτης γενιάς ξεκίνησε στις 18 Οκτωβρίου 1997, αλλά αιφνιδίως σταμάτησε προσωρινά στις 11 Νοεμβρίου 1997, προκειμένου να γίνουν κάποιες βελτιωτικές παρεμβάσεις στην ανάρτηση και στο σύστημα διεύθυνσης, με σκοπό να βελτιωθεί η ευστάθεια του νέου μοντέλου, ενώ για τον ίδιο λόγο τοποθετήθηκε σε όλες και στάνταρ ηλεκτρονικός έλεγχος ευστάθειας (ESP). Οι αλλαγές και προσθήκες αυτές τότε έγιναν επειγόντως σε όλα τα αντίτυπα, ακόμα και εκ των υστέρων στα λίγα αυτοκίνητα που είχαν προλάβει να παραχθούν έως τότε, λόγω του παγκόσμιου κλίματος ανησυχίας που δημιουργήθηκε μετά την ανατροπή μιας A-Class στο «τεστ του ταράνδου» στη Σουηδία στις 21 Οκτωβρίου 1997.

Αρχικά, η Mercedes-Benz είχε αρνηθεί να αντιδράσει σχετικά με το ζήτημα, προβάλλοντας τον επίσημο ισχυρισμό ότι «μπορείς να τουμπάρεις όποιο αυτοκίνητο θέλεις, αν ξεκινήσεις με τέτοιο σκοπό» και προσθέτοντας επίσης ότι «δεν θα αλλάξουμε τα σχέδιά μας επειδή ένα αυτοκίνητο κάπου πάνω στη Γη τουμπάρισε». Μόλις λίγες μέρες μετά, όμως, άρχισαν να εμφανίζονται κάποια επίφοβα ζητήματα αστάθειας και σε άλλες παρόμοιες δοκιμές, που μάλιστα έγιναν στη Γερμανία, από εγχώριους οργανισμούς και απέδειξαν ότι το αυτοκίνητο είχε όντως ζήτημα στον τομέα της ευστάθειας σε καταστάσεις με έντονους ελιγμούς, αν και καμία άλλη W168 δεν ανατράπηκε, σε καμία άλλη δοκιμή ευστάθειας. Τότε, αιφνιδίως, η Mercedes-Benz άλλαξε γνώμη στις αρχές Νοεμβρίου και προχώρησε στη θεαματική κίνηση που μόλις προαναφέρθηκε. Μάλιστα αυτό το γεγονός είχε ως αποτέλεσμα να γίνουν αντίστοιχες βελτιωτικές παρεμβάσεις και στο τότε επερχόμενο Smart Fortwo πρώτης γενιάς, επειδή είχε μια παρόμοια δομή αμαξώματος με την A-Class πρώτης γενιάς, με αποτέλεσμα μια καθυστέρηση της έναρξης της παραγωγής του κατά αρκετούς μήνες.

Τελικώς, η παραγωγή της A-Class ξεκίνησε πάλι στις 26 Φεβρουαρίου 1998 και μετά την οριστική επίλυση του ζητήματος η εμπορική επιτυχία δεν άργησε να έρθει.

## Αμάξωμα

Το W168 διέθετε ένα εντελώς αντισυμβατικό εν έτει 1997 προφίλ, με μια ασυνήθιστη αναλογία μήκους και ύψους, η οποία μόλις που ξεπερνούσε το 2:1. Το εντυπωσιακό όμως είναι ότι η αεροδυναμική, παρά τον δυσμενή αυτόν παράγοντα, ήταν τόσο προσεγμένη που ο αεροδυναμικός συντελεστής Cd ήταν μόλις στο 0,30 - νούμερο απίστευτο τότε, αλλά ακόμα και σήμερα, για όχημα με σχετικά μεγάλο ύψος και με τέτοια αναλογία διαστάσεων.

## Φωτογραφίες


Αρχείο:Mercedes_W168_front_20071109.jpg|A160 classic του 1998
Αρχείο:W168-A160 novaviolett.jpg|A160 classic του 1999 σε χρωμα Novaviolett 
Αρχείο:Mercedes-Benz_A160_Ellegance_(W168)_front.JPG|A160 L Elegance του 2001 στην Ιαπωνία
Αρχείο:Mercedes-Benz_A-class_F-Cell_DHL-Japan.jpg|F-Cell στην Ιαπωνία
Αρχείο:Escn0042.jpg|Το ταμπλό ενός W168 του 1998
Αρχείο:W168-designo.jpg|Μια εξατομικευμένη εσωτερική διαμόρφωση από το πρόγραμμα «Designo»: Επενδύσεις θυρών και τμήματα του ταμπλό ντυμένα με δέρμα και εμφανείς ραφές, καθίσματα με μερικώς δέρμα και μερικώς Alcantara.
Αρχείο:Necar_5_im_Dornier_Museum.jpg|NECAR 5, Μία από τις πόλεις πειραματικές εκδόσεις για νέες τεχνολογίες.


## Ανανέωση του 2001
Στο Διεθνές Σαλόνι Αυτοκινήτου της Γενεύης τον Μάρτιο του 2001, αποκαλύφθηκε μια ελαφρά ανανέωση για την A-Class W168, με λίγο διαφορετικά μπροστινά φώτα, έναν μικρό επανασχεδιασμό στους μπροστινούς και πίσω προφυλακτήρες, καθώς και υλικά υψηλότερης ποιότητας στο σαλόνι. Επίσης, τότε προστέθηκε και η πολυτελέστερη έκδοση της A-Class W168, με μακρύτερο μεταξόνιο, γνωστή ως V168, όπως προαναφέρθηκε, καθώς και νέα στοιχεία εξοπλισμού.

## Τεχνικά χαρακτηριστικά

## Αναφορές


## Εξωτερικοί σύνδεσμοι

* Δοκιμή της A-Class W168 από το περιοδικό 4Τροχοί (Νοέμβριος 1997)
* Δοκιμή Eνεργητικής Aσφάλειας της Mercedes A-Class W168 από το περιοδικό 4Τροχοί (Δεκέμβριος 1997)
* Δοκιμή Eνεργητικής Aσφάλειας της Mercedes A-Class W168 από το περιοδικό 4Τροχοί (Απρίλιος 1998)
* Πλήρες αφιέρωμα στην Mercedes-Benz Α-Class W168 και άλλα μοντέλα της εταιρείας (στα γερμανικά)

W168
Κατηγορία:Αυτοκίνητα πόλης
Κατηγορία:Γερμανικά αυτοκίνητα